TRITN แย้มผลงานปี 65 สดใส หลังตุน Backlog แน่นกว่า 2.76 พันลบ.
TRITN แย้มผลงานปี 65 สดใส หลังตุน Backlog แน่นกว่า 2.76 พันลบ. เแถมเงินทุนแข็งแกร่งพร้อมลุยประมูลงานใหม่เพิ่ม
TRITN แย้มผลงานปี 65 สดใส หลังตุน Backlog แน่นกว่า 2.76 พันลบ. แถมเงินทุนแข็งแกร่งพร้อมลุยประมูลงานใหม่
1 มี.ค. 2565

นายวรพงษ์ วุฒิพฤกษ์ ประธานเจ้าหน้าที่บริหารการเงิน บริษัท ไทรทัน โฮลดิ้ง จำกัด (มหาชน)  TRITN ธุรกิจการลงทุนในบริษัทอื่นเป็นหลัก (Holding Company) โดยเน้นการลงทุนในธุรกิจด้านวิศวกรรมเฉพาะทาง (Specialized Engineering) เปิดเผยว่า ผลประกอบการปี 2564 ยังคงได้รับผลกระทบจากสถานการณ์การระบาดของโควิด 19 พร้อมทั้งยังมีการรับรู้การด้อยค่าของเครื่องจักรและอุปกรณ์ที่เกิดขึ้นเพียงครั้งเดียวช่วงไตรมาส 4/64 ทำให้ผลงานติดลบ คาดแนวโน้ม 2565 สดใส หลังตุน Backlog รวมกว่า 2.76 พันล้านบาท
โดยผลการดำเนินงานปี 2564 ว่า บริษัทมีรายได้รวม 685.32 ล้านบาท โดยบริษัทมีผลขาดทุนสุทธิส่วนของบริษัทใหญ่ 400.72 ล้านบาท เกิดจากกลุ่มบริษัทได้ตั้งค่าเผื่อผลขาดทุนจากการด้อยค่าของสินทรัพย์ของบริษัทย่อยจำนวน 116.46 ล้านบาท
นอกจากนี้บริษัทยังรับรู้ผลขาดทุนจากการด้อยค่าซึ่งเป็นไปตาม TFRS9 และการบันทึกบัญชีปรับปรุงรายการรวม 82.49 ล้านบาท และขาดทุนจากกลุ่มพลังงาน 38.99 ล้านบาท เนื่องจากช่วงไตรมาสที่ 3-4 โรงไฟฟ้าหนองรีหยุดซ่อมบำรุงตามแผน เพื่อบำรุงรักษาเครื่องกำเนิดไฟฟ้าและหอกรอง รวมทั้งเกิดสถานการณ์น้ำท่วมในจังหวัดที่ตั้งโรงไฟฟ้า รวมกับผลขาดทุนจากการดำเนินการก่อสร้างซึ่งได้รับผลกระทบจากถานการณ์แพร่ระบาดของเชื้อ COVID-19 จำนวนประมาณ 232.25 ล้านบาท
“ในปี 2565 นี้ เรายังมี Backlog ในมืออีกกว่า 2.76 พันล้านบาท มีโครงสร้างการเงินที่แข็งแรงมากขึ้นจากการใช้สิทธิแปลงสภาพใบสำคัญแสดงสิทธิ์จำนวน 370 ล้านบาท อัตราส่วนหนี้สินต่อส่วนเจ้าของจะอยู่ที่ 0.62 เท่า และถือเงินสดคงเหลือ 474.61 ล้านบาท ทำให้เราสามารถใช้เงินสดในกิจการพัฒนาโครงการในมือ และมีความพร้อมสำหรับเป็นเงินทุนหมุนเวียนสำหรับการเข้าแข่งขันในงานที่มีมูลค่างานมากขึ้นในช่วงที่เหลือในปี 2565 นี้” นายวรพงษ์ กล่าว